# Marcèvol

Marcèvol ([mər'seβul] i [mər'seβu], en francès Marcevol) és un poble, antiga comuna independent, del terme comunal d'Arboçols, a la comarca del Conflent (Catalunya del Nord).
La comuna de Marcèvol havia estat creada el 1790, i va conservar la seva independència municipal fins al 1822, any en què fou agregada a la d'Arboçols.
El poble, i l'antic terme, està situat a l'est del terme municipal, al voltant de l'església parroquial de Santa Maria de les Grades.
Al sud i a prop del poble hi ha el priorat de Santa Maria de Marcèvol. El priorat és un monestir romànic fundat per l'Orde del Sant Sepulcre el segle xii.

## Etimologia

Segons Coromines, el topònim Marcèvol és evident que prové del nom de la planta helleborus festidus, nom científic del marxívol o manxiula, una planta medicinal, el nom de la qual ve del llatí marcĭbĭlis.

## Història

Marcèvol està documentat des del 1011, en un document on consta com a alou de Sant Martí del Canigó, i torna a aparèixer en nombrosos documents al llarg de tota l'edat mitjana, amb diverses formes, pel que fa al topònim: Marceval, Marcivolo, Marciuoll... El priorat de Santa Maria de Marcèvol fou fundat com a comunitat de canonges de l'Orde del Sant Sepulcre l'any 1129, i la seva primera seu fou l'actual església de Santa Maria de les Grades; entre 1142 i 1164 es construí la nova seu del priorat, Santa Maria de Marcèvol i l'església de les Grades passà a ser la parroquial del poble que s'havia anat formant a redós seu. Actualment formen la població una vintena de cases.

## Demografia
### Demografia antiga

La població està expressada en nombre de focs (f) o d'habitants (h)
Evolució demogràfica de Marcèvol entre 1358 i 1789 :
| 1358 | 1365 | 1378 | 1424 | 1515 | 1720 | 1767 | 1789 |
| 11 f | 12 f | 9 f | 2 f | 4 f | 6 f | 59 h | 8 f |

### Demografia contemporània

Evolució de la població :
| 1793 | 1794 | 1795 | 1796 | 1800 | 1804 | 1806 | 1820 |
| 4 f | 8 f | 43 | 41 | 44 | 43 | 37 | 56 |
Fonts: Ldh/EHESS/Cassini fins al 1999, després INSEE a partir deL 2004

## Llocs d'interès

* El priorat de Santa Maria de Marcèvol, construcció romànica
* L'església, antigament parroquial, de Santa Maria de les Grades.

## Bibliografia

* Basseda, Lluís. Toponymie historique de Catalunya Nord, t. 1. Prada: Revista Terra Nostra, 1990.
* Becat, Joan. «6 - Arboçols». A: Atles toponímic de Catalunya Nord. I. Aiguatèbia - Mkntner. Perpinyà: Terra Nostra, 2015 (Biblioteca de Catalunya Nord, XVIII). ISBN ISSN 1243-2032.
* Coromines, Joan. «Marcèvol». A: Onomasticon Cataloniae: Els noms de lloc i noms de persona de totes les terres de llengua catalana. Barcelona: Curial Edicions Catalanes i la Caixa, 1996 (Onomasticon Cataloniae, V L-N). ISBN 84-7256-844-X.
* Macaire, Pierre; Lebouvier, Michèle. Marcèvol (Le plein des sens).
* Kotarba, Jérôme; Castellvi, Georges; Mazière, Florent [directors]. Les Pyrénées-Orientales 66. París: Académie des Inscriptions et Belles-Lettres. Ministère de l'Education Nationale. Ministère de la Recherche. Ministère de la Culture et de la Communication. Maison des Sciences de l'Homme, 2007 (Carte Archeologique de la Gaule). ISBN 2-87754-200-5.
* Pélissier, Jean-Pierre. Paroisses et communes de France: dictionnaire d'histoire administrative et démographique, vol. 66: Pyrénées-Orientales. París: CNRS, 1986. ISBN 2-222-03821-9.
* Ponsich, Pere; Lloret, Teresa; Gual, Raimon. «Arboçols». A: Vallespir, Conflent, Capcir, Baixa Cerdanya, Alta Cerdanya. Barcelona: Fundació Enciclopèdia Catalana, 1985 (Gran Geografia Comarcal de Catalunya, 15). ISBN 84-85194-60-8.

## Referències

* ↑ Pélissier, 1986.
* ↑ Marcèvol en els ortofotomapes de l'IGN
* ↑ Coromines, 1996.
* ↑ Pélissier, 1986.
* ↑ Dels pobles de Cassini a les comunes d'avui http%3A%2F%2Fcassini.ehess.fr%2Fcassini%2Ffr%2Fhtml%2Ffiche.php%3Fselect_resultat%3D35075, a la pàgina web de l'École des hautes études en sciences sociales.
* ↑ Fitxes de l'INSEE - Poblacions legals de la comuna per als anys 2006 http%3A%2F%2Fwww.insee.fr%2Ffr%2Fppp%2Fbases-de-donnees%2Frecensement%2Fpopulations-legales%2Fcommune.asp%3Fdepcom%3D66189%26annee%3D2006 Fitxer, 2011 Fitxer i 2012 Fitxer.